
Porro super hiis te vidimus quandoque sollicitum, adeo ut
missis a latere tuo viris discretis, de eodem dominum tune
Eliensem conveneris. Nee fuit absurdum tarn excellentis
ingenii virum, tarn singularis potentiae principem, inter cetera
majora haec etiam curasse. Sane scaccarium suis legibus non
temere, sed magnorum consideratione subsistit; cujus ratio
si servetur in omnibus, poterunt singulis sua jura servari, et
tibi plane provenient quae fisco debentur ; quae possit oppor-
tune nobilissimae mentis tuae ministra manus effundere.

LIBER PRIMUS.
I. Quid sit Scaccarium, et quae ratio hujus nominis.

Discipulus.   Quid est scaccarium ?

Magister. Scaccarium tabula est quadrangula quae longitu-
dinis quasi decem pedum, latitudinis quinque, ad modum
mensae circumsedentibus apposita, undique habet limbum
altitudinis quasi quatuor digitorum, ne quid ^appositum
excidat. Superponitur autem scaccario pannus in termiiio
Paschae emptus, non quilibet, sed niger virgis distinctus,
distantibus a se virgis vel pedis vel palmae extentae spatio.
In spatiis autem calculi sunt juxta ordines suos de quibus
alias dicetur. Licet autem tabula tails scaccarium dicatur,
transumitur tamen hoc nomen, ut ipsa quoque curia ^ quae
consedente scaccario est scaccarium dicatur; ^ adeo ut si quis
per sententiam all quid obtinuerit, vel aliquid de communi
consilio fuerit constitutum, dicatur factum ad scaccarium illius
vel illius anni. Quod autem hodie dicitur ad scaccarium,
olim dicebatur ad taleas. . . .

II.   Quod aliud est inferius, aliud superius ; una tamen
origo utriusque.

D. Nunquid solum iilud scaccarium est in quo est talis con-
flictus ?

M. Non. Est enim inferius scaccarium, quod et recepta
dicitur, ubi pecunia numeranda traditur, et scriptis et taleis
committitur, ut de eisdem postmodum in superior! compotus
reddatur ; una tamen est utriusque origo ; quia quicquid
solvendum esse in majore deprehenditur, hie solvitur; et
quod hie solutum fuerit, ibi computatur.

III.    Quae sit ratio, vel institutio inferioris per singula officia.
D.    Quae est ratio vel institutio inferioris scaccarii ?